text: Fredericia vandt 3-1 på udebane
  12 august 2013 kl. 05.07
  Det blev en god søndagstur til Sjælland for Nicolai Waels tropper.
  3-1 ude over HB Køge sender nemlig Fredericia på en 3. plads efter 3 runder.
  Det var ellers HB Køge der kom tidligt foran, men kampen var vendt til Fredericias fordel allerede inden pausen. Her havde Jesper Christiansen og Thomas Mikkelsen nemlig begge scoret, så Fredericia kunne gå til pause foran 2-1.
  10 minutter inde i 2. halvleg cementerede Jesper Luth sejren med sit mål til 3-1.
  "Jeg er selvfølgelig tilfreds med, at vi vinder kampen og de tre point fra en dygtig modstander, men der er så absolut ting at arbejde videre med på træningsbanerne de kommende uger," fortalte cheftræner Nicolai Wael efterfølgende til Fredericias hjemmeside.
  